NaiveNeuron/SloPal huggingface dataset:
Laššáková, Jana, podpredsedníčka NR SR (2014-11-09):
Takže pokračujeme, kolegyne, kolegovia, ďalej. Nech sa páči, písomne prihlásený do rozpravy je pán poslanec Miškov. Máte slovo, pán poslanec. A pripraví sa pán poslanec Mihál.
Paška, Pavol, predseda NR SR (2014-11-09):
Pán poslanec, samozrejme tú otázku pripojenia sme riešili, myslím, že za účasti aj vašich kolegov, na poslaneckom grémiu. Je to technologická záležitosť, ktorú vysvetľoval aj pán riaditeľ IT odboru. No tak ja, prepáčte, ja nie som IT-čkár. Tento problém, len pre vaše vysvetlenie, páni poslanci, lebo som to povedal aj na grémiu, Národná rada mala k dispozícii z európskych peňazí z OPIS-u dostatočnú sumu, kedy sme chceli navrhnúť celkovú modernizáciu technologického zariadenia včítane prepisovacích zariadení, serverov. Vtedy aj vy, teda nie vy, pán poslanec Mihál, ale niektorí kolegovia z opozície namietali, že ide opäť o problematický tender, takže nedošlo k tomuto riešeniu. Ale ubezpečujem vás, že ak je technicky možné, nakoniec pán riaditeľ bol na grémiu, takže sa pokúsia urobiť s tým streamom niečo, aby to išlo. Udivuje ma ale skutočne, kam až ste schopní zájsť. Takže ja, a nemyslím teraz to, že žiadate výkonnejší internet, lebo to máte, bohužiaľ, pravdu, ale akými témami zahlcujete rokovanie pléna. Takže ešte pán poslanec Jarjabek a potom pán poslanec Matovič ešte raz, a poprosím, navrhujem, aby sme rokovali ďalej o programe. Predpokladám, že po vystúpení písomne prihlásených je tu dostatok tých, ktorí chcú ešte využiť možnosť sa prihlásiť do rozpravy ústne. Ešte, pán poslanec Frešo, poprosím, ešte máme dva procedurálne návrhy. Takže pán poslanec Jarjabek. Ale dajte mu, prosím vás, jeho čas.
Zemanová, Anna, poslankyňa NR SR (2022-11-10):
By ma zaujímalo, pán podpredseda vlády Matovič, že či ste s tým stotožnený, že došlo k takémuto postupu. Pretože tie otázky, ktoré prichádzali, resp. stanoviská poslancov, boli práve od poslaneckého klubu SMER RODINA, teda SME, pardon, SMER, od Fica. A riziko, že behom 14 dní, keď nezaujme stanovisko Národná rada alebo príslušný výbor, tak toto stanovisko sa stane záväzným pre vládu Slovenskej republiky, že de jure a aj de facto ste legitimizovali tieto postupy tým, že sa ten zákon neschválil. A môže naozaj dôjsť k riziku, že alebo teda ste vlastne de facto odovzdali celú agendu... (Prerušenie vystúpenia časomerom.)
D. Lipšic, poslanec: (2009-04-16):
Snažil som sa nájsť princíp, ktorý je za týmto návrhom a ten princíp už bol spomenutý, ten princíp znamená, že rodičia sú zodpovední do plnoletosti za svoje deti. Tento princíp je formulovaný príliš široko, pretože v skutočnosti on v takejto šírke, ako je formulovaný, neplatí. To znamená, v mnohých oblastiach, teraz nemyslím len na situáciu, keď sa plnoletosť dosahuje skôr ako 18. rokom uzavretím manželstva, ale aj v iných situáciách, ako spomínal pán poslanec Palko, kedy rodičia zodpovedajú za správu majetku svojich detí ako zákonní zástupcovia. Ani tam to nie je tak celkom, pretože zodpovedajú len pri obvyklých veciach. V prípade, že by chceli napríklad vlastníctvo detí scudziť, darovať, tam už celkom to tak možné nie je, tam už musí byť rozhodnutie súdu. Čiže, neplatí to celkom tak, že zodpovedajú úplne za svoje deti. Neplatí to, samozrejme, ani v oblasti trestnoprávnej, tam už vôbec nie, tam deti do 14 rokov zodpovedné nie sú vôbec a po 14. rokoch zodpovedné sú, ale nie ich rodičia, v žiadnom prípade. Čiže, tam sa mi zdá, že ten princíp akoby nebol úplne dobre zadefinovaný. Jednak je trochu široko koncipovaný a na mnohé situácie sa nevzťahuje. Druhá vec, s ktorou by som možno trochu polemizoval, je, že toto je predsa len osobitná oblasť, to znamená, že koho voliť. Ten rodič rozhoduje za svoje deti v oblasti, ktorá sa týka akoby myslenia, slobody myslenia, toho, kto vás presvedčí, aby ste mu dali svoj hlas. To je taká tá najzákladnejšia sloboda podľa mojej mienky, ktorú ja som zatiaľ k tomu jednoducho neprekonal, by mal vykonávať jednotlivec sám bez akýchkoľvek vplyvov alebo bez akéhokoľvek zastúpenia. Proste, to ako vás niekto oslovuje a snaží sa vás presvedčiť, aby ste nejako hlasovali, politické strany, kde vlastne ide o to, aby vás zaujal nejakým presvedčením, diskusiou, argumentovaním, to je vec, ktorá sa deje na úrovni naozaj vedomia, svedomia jednotlivcov. Preto som taký háklivý na snahy obmedzovať slobodu prejavu a predpisovať zákonom, kto si čo má myslieť a čo má hovoriť. Tu je to niečo podobné. Posledná poznámka sa týka toho, čo spomenul pán poslanec Palko v závere, že veď potom by zákon už mohol definovať, že nie všetci rodičia  by mali takéto právo. A to si zase ja nemyslím. Totižto, ak raz priznáme v ústave právo rodičov, aby vykonávali volebné právo za svoje neplnoleté deti, obávam sa, že potom už zákon nemôže žiadne ďalšie podmienky alebo  akési majetkové, že len rodičia, ktorí platia dane. Obávam sa, že tam už by to celkom nešlo v situácii, keby neboli zbavení rodičovských práv. Obávam sa, že tam by to bolo trošku komplikované a tam by sme už išli do takých najzákladnejších princípov rovnosti vôbec, rovnosti volebného práva ako-takého. Takže, chcem to zhrnúť v tom, že je to podľa mňa zaujímavý návrh, o ktorom treba diskutovať, možno je tu prvýkrát, možno nie naposledy,  ale zatiaľ ma nepresvedčil.
Sabo, Michal, poslanec NR SR (2023-12-14):
Ďakujem za slovo. Perfídnosť, to mi napadlo, to jedno slovo, keď som ťa počúval, Oskar, že vlastne sa to celé tak falošne tvári ako návrh zákona pre vznik ministerstva, zbytočného ministerstva, veď o tom sme sa už rozprávali, a pritom je tam poskrývaných toľko prekvapení, možnože akože nás vláda chcela prekvapiť v čase adventu, že nám dá že adventný kalendár, ktorý sa bude tváriť ako návrh zákona, z ktorého budú vyskakovať prekvapenia. Ale jedna vec je to, že vláda teda buduje nové ministerstvo na politickú objednávku, aby bol Andrej Danko spokojný a aby Romana Tabák mala čo postovať na sociálne siete, to je jedna vec, že zodpovedné vládnutie je nemíňať, resp. neplytvať peniaze na administratívu, práve naopak, že zodpovedné vládnutie je zoštíhľovať administratívu, a plus k tomu ešte aj prierezovosť verejných politík. Druhá vec, ale tá podstatná, ktorá trčala z tvojho vystúpenia, Oskar, je to dôležité, to, čo som si z toho vystúpenia odniesol. V tvojom vystúpení zaznelo, že tento vládny návrh je návratom do minulosti, čo, samozrejme, v prípade tejto vlády nie je nič ojedinelé, čo by nás nemalo prekvapovať, a práve naopak, s tým sa asi budeme stretávať často. Návrat do minulosti, pretože tento návrh zákona bol napísaný aj, ale nielen preto, aby odstavil nepohodlnú osobu, čiže ďalšia politická objednávka, tento návrh, ako už kolegyňa Viera Kalmárová povedala, je kompilát, kompilát politických objednávok, takže áno, Oskar, je to, tak ako si povedal, návrat do minulosti, ale poriadny návrat do starých – v úvodzovkách – dobrých čias, kedy chobotnica mala svoje chápadlá rozložené všade, ale že úplne všade, samozrejme, všade tam, kde je to zaujímavé pre „našich ľudí“. Možno to je tá hospodárska škoda, hej, že keď nebudeme mať našich ľudí všade, kde je to zaujímavé, tak vtedy príde tá hospodárska škoda. Ďakujem ti, Oskar, za tvoje vystúpenie. (Potlesk.)
Jurinová, Erika, podpredsedníčka NR SR (2013-10-23):
Nech sa páči, pán poslanec, máte slovo.
Jílek, Rastislav, poslanec NR SR (2021-02-04):
Ďakujem, pán predsedajúci. Ja by som chcel oceniť, že tak ako pri nedávno prerokovanom zákone o strategickej surovine, akou je voda, tak aj v tejto chvíli o strategickej surovine, ktorá je pre Slovensko elektrina, prišiel takýto zákon, aby sme vlastne uchránili Slovenskú republiku pred nejakými problémami. Na druhej strane tiež oceňujem vlastne pozmeňujúci návrh od predsedu hospodárskeho výboru, ktorým sa ten zákon precizuje, a som veľmi rád, že v vzácnej zhode medzi koaličnými stranami vlastne vieme tento problém vyriešiť, a aj týmto by som chcel povedať a poukázať na to, že spolupráca medzi koalíciou funguje a rojíme zákony, ktoré pomáhajú Slovenskej republike. Ďakujem pekne.
Hrnčiar, Andrej, podpredseda NR SR (2016-04-27):
Ďakujem, pán poslanec, zaujmite miesto určené pre spravodajcu. Otváram všeobecnú rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Končím možnosť nahlásiť sa do rozpravy. Do rozpravy sa prihlásili dvaja páni poslanci, pán poslanec Galek a pán poslanec Heger. Nech sa páči, pán poslanec Galek.
Grendel, Gábor, podpredseda NR SR (2021-09-21):
S reakciou na faktické poznámky, pani poslankyňa Bittó Cigániková.
Mizík, Stanislav, poslanec NR SR (2017-09-06):
Ďakujem za slovo. Pani Remišová, keďže ste urobili prednášku na tému biele kone, doplním vás. Biele kone vznikli hneď po roku 1989, začali fungovať za vášho Václava Havla. Tento názov vymysleli olaskí Rómovia a takto rasisticky nazvali bielych ľudí, ktorých zneužívali. To je na ozrejmenie. Ďakujem.
Dostál, Ondrej, poslanec NR SR (2016-04-20):
Pani poslankyňa Dubačová, aj ja ti ďakujem. Všimla si si niečo, čo doteraz nikto z diskutujúcich, prinajmenšom z tých, ktorých som mal možnosť počuť, si nevšimol, povedala si, že niečo tomu dokumentu chýba, srdce, ale tak možno mu chýba niečo viac, niečo ako svedomie, ľudskosť, demokracia, humanizmus nielen čisto deklarovaný, ale aj prežitý, tak ako si to podala ty. Nie všetko sa asi dá napísať na papier, nie všetko sa dá vložiť do dokumentu typu programového vyhlásenia vlády, ale špeciálne v tejto situácii, v situácii, keď sa na Slovensku posilňuje extrémizmus a keď aj slušní ľudia sú schopní dať hlas vo voľbách tomu najhoršiemu nie z dôvodu, že by sami boli najhorší, ale z dôvodu, že tej spoločnosti niečo chýba, je potrebné, aby sa tam objavili aj takéto slová. Škoda, že sa neobjavili. A je potrebné, aby, ak sa tam tie slová neobjavili, aby sa objavili činy, ktoré zodpovedajú tým slovám, o ktorých si ty hovorila, bude dobré, ak sa o to bude usilovať vláda, bude dobré, ak sa budeme o to usilovať my všetci, ktorí tu sedíme nielen dnes. A je potrebné, aby ten hlas niekto niesol, a ďakujem, že si ten hlas vniesla do tejto snemovne práve teraz ty.
A. Belousovová, podpredsedníčka NR SR: (2008-11-05):
Faktické poznámky na vystúpenie pani poslankyne Vášáryovej majú pán poslanec Jarjabek, pani poslankyňa Biró. Končím možnosť prihlásiť sa s faktickými poznámkami. Pán poslanec Jarjabek, máte slovo.
Ďurica, Ondrej, poslanec NR SR (2023-03-21):
Ďakujem za slovo, pán podpredseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2013-03-21):
Lojzo, dovolím si najprv alebo teda dovolím si najprv súhlasiť s kolegyňou Vaľovou, lebo je, myslím si, že vcelku príznačné pre našu opozíciu alebo pre pravicové strany, že vlastne tu je jeden jediný zástupca štyroch pravicových strán, ktoré svojho času súčasnú pani ombudsmanku nominovali do tohto postu. Je na hanbu SDKÚ, že tu je nula poslancov, na hanbu MOST – HÍD, že tu je nula poslancov. Jeden? (Prerušenie vystúpenia predsedajúcou.)
Laššáková, Jana, podpredsedníčka NR SR (2015-02-11):
Ani na pána poslanca Kuffu nie sú faktické poznámky. Nechcete sa, pán navrhovateľ alebo spravodajca, do rozpravy prihlásiť? Nie. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nie. Pán spravodajca už odchádza. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 131/2010 Z. z. o pohrebníctve . Návrh zákona má parlamentnú tlač 1381, návrh na jeho pridelenie na prerokovanie výborom je v rozhodnutí č. 1391. 	Dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec, máte slovo.
Číž, Miroslav, podpredseda NR SR (2015-09-18):
Ďakujem, pán poslanec, pardon, ospravedlňujem sa. Pán poslanec Beblavý neni tu ani, ani v súčasnosti, takže stráca poradie. Vyhlasujem rozpravu za skončenú. Pán minister záverečné slovo má. Nech sa páči.
Danko, Andrej, podpredseda NR SR (2024-05-02):
Ďakujem. Pán poslanec Pročko, s tou treskou a rožkom by ste mohli opustiť sálu? (Reakcia z pléna.) Nie. Je zakázané vnášať do priestoru sály jedlo. (Reakcia z pléna.) Dobre, pán poslanec, prosím, opustite sálu. Dobrú chuť, ale mimo sály. (Reakcia z pléna.) Pán poslanec Ľupták.
Glenda, Tibor, poslanec NR SR (2012-10-26):
Pán predseda, keďže sme odhlasovali pozmeňujúce a doplňujúce návrhy a všetky body zo spoločnej správy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní.
P. Minárik, poslanec: (2007-06-22):
Národná rada Slovenskej republiky uznesením č. 361 z 11. mája 2007 pridelila tento návrh pani kolegyne Rosovej, teda návrh na doplnenie zákona Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja, pamätných dňoch v znení neskorších predpisov na prerokovanie dvom výborom: ústavnoprávnemu výboru a Výboru Národnej rady pre kultúru a médiá. Poslanci v určenej lehote nedoručili žiadne svoje návrhy, to znamená, že sme sa zaoberali len výstupmi z výborov. Ani jeden z týchto výborov, ktorým to bolo pridelené, neprijal platné uznesenie, pretože nehlasovali dostatočné počty poslancov. Gestorský výbor ma poveril za spoločného spravodajcu výborov a dal mi poverenie, aby som postupoval v súlade   s § 80, § 83, § 84 a § 86 zákona č. 350/1996 Z. z. o rokovacom poriadku s tým, že odporúča Národnej rade, aby návrh zákona v tlači 266 neschválil. To je z mojej strany všetko. Ostatné sa môžete dočítať v samotnej tlači 290a. Ešte by som možno podotkol, že k tomuto návrhu nie sú žiadne pozmeňujúce návrhy vyplývajúce zo spoločnej správy. Pán predseda, skončil som, ja sa potom prihlásim ako prvý do rozpravy.
Nemky, Martin, poslanec NR SR (2019-05-13):
Pán predsedajúci, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že prerokuje vládny návrh zákona v druhom čítaní do 18. júna 2019.
P. Hrušovský, podpredseda NR SR: (2002-08-20):
(Hlasovanie.) Prítomných 99 poslancov, za 38 poslancov, proti 11 poslancov, zdržalo sa 49 poslancov, nehlasoval 1. Neschválili sme pripomienku pod bodom číslo 4. G. Palacka, poslanec: Pán predsedajúci, môžeme hlasovať o bode číslo 5.
Bugár, Béla, podpredseda NR SR (2018-05-15):
Nech sa páči, prezentujme sa a hlasujme. (Hlasovanie.) Prítomných 142, za 38, proti 38, zdržalo sa 65 poslancov, 1 nehlasoval. Tieto návrhy pána poslanca neboli schválené. Ďalej, prosím.
Bugár, Béla, podpredseda NR SR (2011-04-06):
Na vystúpenie pána poslanca Matoviča s faktickými poznámkami sa hlásia dvaja. Končím možnosť sa prihlásiť. Nech sa páči, pán poslanec Burian.
Hort, Milan, podpredseda NR SR (2010-10-22):
Ďakujem pekne. Otváram rozpravu, dostal som dve písomné prihlášky pánov poslancov Mariána Saloňa a pána poslanca Miroslava Beblavého. Pán poslanec Saloň, nech sa páči.
B. Zala, poslanec: (2007-03-28):
Teraz by sme pristúpili k hlasovaniu o návrhu skupiny poslancov Národnej rady na prijatie Deklarácie Národnej rady Slovenskej republiky k rokovaniam o budúcom statuse srbskej provincie Kosovo (tlač 229). Keďže...
P. Hrušovský, predseda: (2003-10-21):
návrh zákona, ktorým sa mení a dopĺňa zákon č. 55/1997 Z. z. o ochranných známkach v znení zákona č. 577/2001 Z. z. Pán minister, máte slovo.
P. Hrušovský, podpredseda NR SR: (2002-05-15):
P. Delinga, poslanec: Ďalší návrh je, pán predsedajúci, aby sme hlasovali o tom, že v súlade s rozhodnutím predsedu Národnej rady prideľuje sa tento vládny návrh zákona na prerokovanie štyrom výborom, a to ústavnoprávnemu výboru, Výboru Národnej rady Slovenskej republiky pre pôdohospodárstvo, výboru pre financie, rozpočet a menu a Výboru Národnej rady Slovenskej republiky pre verejnú správu. Ďalej by sme týmto hlasovaním mali určiť, že Výbor Národnej rady Slovenskej republiky pre pôdohospodárstvo bude gestorský a určené výbory majú prerokovať tento návrh zákona do 30 dní od tohto hlasovania a gestorský výbor do 32 dní od skončenia hlasovania.
Glenda, Tibor, poslanec NR SR (2012-10-26):
Pán predseda, keďže sme schválili body 15, 26 a 34 zo spoločnej správy, o pozmeňovacom návrhu pána poslanca Chrena nemožno hlasovať.
T. Cabaj, podpredseda NR SR: (2009-12-09):
Chcete reagovať? Nech sa páči, pani navrhovateľka.
P. Hrušovský,  podpredseda NR SR: (2001-10-18):
(Hlasovanie.) Prítomných je 90 poslancov, za 89, zdržal sa 1. Návrh sme schválili. J. Klemens, poslanec: Teraz dajte, prosím, hlasovať o bodoch spoločnej správy číslo 12 a 28 s návrhom gestorského výboru tieto body neschváliť.
Sabolová, Mária, poslankyňa NR SR (2010-10-19):
Ďalšie hlasovanie. Národná rada konštatuje, že predložené návrhy na voľbu členov Rady Slovenského pozemkového fondu spĺňajú ustanovené podmienky a sú v súlade s príslušnými ustanoveniami zákona a volí podľa § 35a ods. 1 podľa zákona č. 330/1991 na návrh vlády Slovenskej republiky Zoltána Kovácsa, Jozefa Kršku, Jána Mrvu, Františka Sojku, Antóniu Mikulíkovú a Jozefa Bolješika. Dajte hlasovať, pán predsedajúci.
Hlinka, Jozef, poslanec NR SR (2022-10-04):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2020-07-14):
Ďakujem. Pán spravodajca chce sa vyjadriť? Nie. Prerušujem rokovanie o tomto bode programu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Návrh zákona je pod tlačou 156. Návrh na jeho pridelenie na prerokovanie výborom je v rozhodnutí č. 144. Dávam slovo poslancovi Petrovi Kremskému, aby návrh zákona uviedol. Nech sa páči, pán poslanec, máte slovo.
Klus, Martin, podpredseda NR SR (2019-12-03):
Ďakujem za vaše vystúpenie, pani poslankyňa. Ďalší v rozprave je pán poslanec Heger, nie je v sále, stráca poradie. Takže, nech sa páči, pán poslanec Baláž.
Pellegrini, Peter, predseda NR SR (2015-07-01):
Pán poslanec Huba.
Kuffa, Štefan, poslanec NR SR (2015-07-01):
Ďakujem za slovo. Myslím si, tak ako niektorí to už spomenuli, čo nám chýba možno v tých rádiách, tak je to tvorivosť a pestrosť. Osobne tiež si nemyslím, že by nejako kvóty mohli riešiť tento problém, ja som skôr za tú možno dobrovoľnosť a za to, vlastne ten producent, ktorý to vysiela, aby nejako tak fungoval. A trebárs je to prirovnanie tých hovoriacich 500 mil. Francúzov a 5 mil. Slovákov. Myslím si, že ten slovenský duch je naozaj tvorivý. A myslím si, že máme na nich a dokonca by sme ich mohli aj tromfnúť, dovolím si to takto povedať, lebo tú ľudovú tvorivosť, ktorú my máme, a tie ľudové piesne naozaj sú tak bohaté. A z nich mnohé nepoznáme a mnohé zapadli do zabudnutia, sú len znotované v archívoch. Ja sám sa musím priznať, možno okolo nejakých 200 ľudových piesni, si trúfam povedať, by som asi zvládol tak, že by som mohol toľko poznať. Ale to je len také zrnko. Ale nie som tiež za tie kvóty, aby sme my nejako ich povinne zavádzali rovnako ako pri imigrantoch, rovnako aj tu pri tom hraní, aby naozaj tá sloboda aj toho podnikania aj tých súkromných rádií bola, aj keby to bolo pre RTVS, Slovenský rozhlas, tiež by som to nechal na tú tvorivosť a producentov, ktorí to pripravujú. Slovo má veľkú silu rovnako aj v tej piesni. A keď je ten obsah v tej piesni pekný, tak formuje aj tú dušu aj poteší, pohladí. Už len na okraj, na záver poviem, ty si vyrastal na pope, my sme vyrastali na Beatlese, my sme počúvali Beatles a dodnes mám rád tieto piesne. A teraz tiež mladým ľuďom že by sme nejako kdesi čosi vnucovali, a Slovenský rozhlas mal ešte knoflík taký, že sa dal aj zvuk tam ladiť... (Prerušenie vystúpenia časomerom.)
D. Lipšic, poslanec: (2008-05-20):
Ale by som sa chcel zastaviť nad tým, že máme pomerne dlhú spoločnú správu a teraz pani spravodajkyňa nám prečítala neviem koľko desiatok ďalších pozmeňujúcich návrhov, takže by som procedurálny návrh mal, pán predsedajúci, následne vrátiť návrh do výboru, teda aby výbor sa vyjadril k pozmeňujúcim návrhom, možno školský, možno sociálny. Lebo chápem, že teda legislatíva sa tu robí v mimoriadnom zmätku a v chvate, aký tu nebol ani za minulého volebného obdobia, ale minimálne, ak boli takéto rozsiahle pozmeňujúce návrhy, tak sa vždy vrátili do výboru, aby sa k nim mohol vyjadriť, zaujať stanovisko, lebo nemyslím si, že by sme zajtra o 11. hodine mohli hlasovať o pozmeňujúcich návrhoch tak rozsiahlych, ktoré nám tu pani spravodajkyňa prečítala, ktoré nám zrejme budú až zajtra rozdané. Lebo zatiaľ ich nemáme. No ja ich nemám, pán minister, čiže vy ich máte, však zrejme ich robilo vaše ministerstvo, to gratulujem, ale my ich nemáme. My ich nemáme, my o nich budeme hlasovať, nie vy, pán minister. Takže navrhujem tento postup, aby tieto pozmeňujúce návrhy boli vrátené do výboru a mohol sa k nim výbor, minimálne gestorský výbor, vyjadriť. To sa mi zdá byť minimálne korektný postup.
M. Hort, podpredseda NR SR: (2010-02-05):
Chcem sa spýtať pána ministra, či chce reagovať na príspevky, ktoré odzneli v rozprave v záverečnom slove. Pán minister? Nie. Pani spravodajkyňa? Tiež nie. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh je pod tlačou 1411 a návrh na jeho pridelenie na prerokovanie výborom je v rozhodnutí č. 1461. Prosím, pán podpredseda vlády, uveďte aj tento vládny návrh zákona. Nech sa páči.
P. Hrušovský, predseda NR SR: (2003-03-05):
Prosím, aby ste sa dostavili do rokovacej sály. Pán poslanec Hort chce podať pozmeňujúci návrh k programu 8. schôdze. Nech sa páči, pán poslanec.
Remiášová, Anna, poslankyňa NR SR (2021-06-22):
Chcem sa vám všetkým poďakovať za vaše príspevky. Je vidno, že hovorí z vás srdce a rozum. Ďakujem vám. A zároveň si pripadám ako svedok celého obdobia od ’49. roku, a preto si myslím, že je najvyšší čas všetko dať do poriadku, lebo sa tvrdí, že národ, ktorý nie je schopný sa vysporiadať so svojou minulosťou a odsúdiť zločiny, je nútený si ich zopakovať. Keby v ’89. pri Nežnej revolúcii sa urobil poriadok so zločineckou komunistickou stranou, tak pohrobkovia komunistov by dnes nesedeli v tomto parlamente a môj syn by žil. Keď som mala 11 rokov, komunisti mi zavraždili otca. Takže som doslovne svedok vyčíňania komunistov. Neriešim to po tej stránke ako pomstychtivosť, ale aby za to brali ešte aj benefity, tak to už je, bohužiaľ, odsúdeniahodné. Tak si myslím, že je to spravodlivé voči obetiam, ktoré, oni proste všetky zločiny spáchali. Ešte raz vám ďakujem. (Potlesk.)
Grendel, Gábor, doterajší podpredseda NR SR (2023-10-25):
Pani poslankyňa Zuzana Plevíková.
B. Bugár, podpredseda NR SR: (2005-06-23):
(Hlasovanie.) Prítomných je 144 poslancov, za návrh 114, proti 3, zdržalo sa 25, nehlasovali 2. (Potlesk.) Konštatujem, že tento návrh zákona sme schválili. Vážené panie poslankyne, vážení páni poslanci, budeme pokračovať v rokovaní a hlasovaní o ďalšom prerokovanom návrhu, o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (tlač 1088). Pán poslanec Janiš, nech sa páči, ako spoločný spravodajca, máte slovo.
Halúz, Milan, poslanec NR SR (2013-09-17):
Ďakujem. Pán predseda, ja len chcem poprosiť, pri hlasovaní 193 mi zaregistrovalo, že som nehlasoval, ale chcel som byť za, samozrejme.
Kollár, Boris, predseda NR SR (2021-06-23):
Prosím vás pekne, vráťte pánovi poslancovi čas.
Bugár, Béla, podpredseda NR SR (2019-10-28):
Pani poslankyňa Kuciaňová, nech sa páči, môžte vystúpiť v rozprave.
Danko, Andrej, predseda NR SR (2018-09-11):
Ďakujem. Prosím, zaujmite svoje miesto v rokovacej sále a želám pánovi poslancovi v mene nás všetkých veľa úspechov v práci v Národnej rade Slovenskej republiky. V rokovaní pokračujeme návrhom na zmeny v zložení výborov Národnej rady Slovenskej republiky, stálych delegácií Národnej rady, na voľbu overovateľa Národnej rady a voľbu predsedu skupiny priateľstva v rámci Slovenskej skupiny Medziparlamentnej únie. Návrh máte rozdaný ako tlač 1119. Chce sa niekto z poslancov vyjadriť k tomuto návrhu? Ak nie, pristúpime k hlasovaniu. Dávam hlasovať o návrhu, ako ho máte v tlači 1119. (Hlasovanie o návrhu uznesenia k návrhu na zmeny v zložení výborov Národnej rady Slovenskej republiky, stálych delegácií Národnej rady Slovenskej republiky, na voľbu overovateľa Národnej rady Slovenskej republiky a voľbu predsedu skupiny priateľstva v rámci Slovenskej skupiny Medziparlamentnej únie , tlač 1119.) Prosím, prezentujme sa a hlasujeme. (Hlasovanie.) Prítomných 137, za 135, zdržali sa 2. Konštatujem, že sme uvedený návrh, navrhované uznesenie schválili . Pokračujeme druhým čítaním o zákone z 19. júna 2018 o zabezpečovaní kvality vysokoškolského vzdelania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou. Materiál má tlač 1046. Spoločným spravodajcom z výboru pre vzdelávanie, vedu, mládež a šport je poslanec Dušan Čaplovič, ktorého prosím, aby informoval Národnú radu o výsledku prerokovania vráteného zákona vo výboroch. (Rokovanie o zákone z 19. júna 2018 o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1046.)
Hrnčiar, Andrej, podpredseda NR SR (2017-12-06):
Pán poslanec Kamenický.
Panáček, Milan, poslanec NR SR (2015-03-12):
Vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o registri adries. To je tlač č. 1408. K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. apríla 2015 a gestorský výbor do 5. mája 2015 od prerokovania návrhu zákona v Národnej rade Slovenskej republiky v prvom čítaní. Pán podpredseda, skončil som, otvorte, prosím, rozpravu.
Laššáková, Jana, podpredsedníčka NR SR (2015-06-19):
(Zaznievanie gongu, ruch v sále.) Panie poslankyne, páni poslanci, poprosím vás, aby ste zaujali svoje miesta. Kto chce diskutovať, tak mimo rokovaciu sálu, pretože ideme pokračovať v rokovaní. Nasledujúcim bodom programu je prvé čítanie o návrhu poslanca Národnej rady Slovenskej republiky Gábora Gála na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je pod tlačou 1592. Návrh na jeho pridelenie na prerokovanie výborom je v rozhodnutí č. 1609. Dávam slovo poslancovi Gáborovi Gálovi, aby návrh zákona uviedol. Nech sa páči, pán poslanec.
Csicsai, Gabriel, poslanec NR SR (2014-07-09):
Vážený pán minister, vážená pani podpredsedníčka, vážené dámy a páni, je to vždy nepríjemné rozprávať ako posledný, lebo jednak už všetko povedali predo mnou, jednak – ako vidím – veľký záujem tu na tú tému už ani neni, takže pokúsim sa... (Reakcia z pléna.) Prosím? (Reakcia z pléna a smiech. Prerušenie vystúpenia predsedajúcou.)
Žitňanská, Lucia, poslankyňa NR SR (2014-01-29):
Ďakujem pekne. Áno, presne o tom je dnešná schôdza a o tom, ako sa správa vláda k iným ústavným inštitúciám. Ale jednu poznámku musím povedať, pán splnomocnenec vlády, a síce ja neviem, na začiatku rozpravy k tomuto bodu som si to pozrela, nejaké kamerové záznamy. Nepredpokladám, že by mi to minister vnútra ukazoval, záznamy, ktoré boli vykonané alebo urobené nelegálne. Ergo tie kamery proste môžu byť zákonom, či bude prijatý, alebo nebude prijatý. No tak teraz naraz sme objavili riešenie, naraz sme sa na ňom všetci zhodli, to je skvelé, a vyhovárame sa na to, že potrebujeme zákon. No zjavne na to ten zákon nepotrebujeme, pretože nám to dnes minister vnútra ukázal. Ďakujem pekne.
Šmilňák, Martin, poslanec NR SR (2024-02-15):
Vážený pán predsedajúci, pán kolega Hajko, no, tá nová kategória, ktorú tu zavádzame, že môžme tento zákon podporiť, lebo je neškodný, keby som to počul v novembri, tak poviem, že či nám šibe, ale po tom všetkom, čo sme tu doteraz zažili, tak je to taký, že môžme to prijať, lebo je to neškodné. Ja by som radšej prijímal veci, ktoré sú, ktoré pomáhajú Slovensku, slovenským občanom, povedzme aj nehnuteľnostiam. Ale chcem poukázať na to, že aký vzťah máme ako krajina, ako inštitúcia, ako vláda, aký vzťah máme my k našim národným kultúrnym pamiatkam a aký majú naši susedia Maďari, keď oni si dovolia kúpiť naše kultúrne pamiatky a riadne sa o nich starať. A ja mám takú skúsenosť osobnú, keďže som roky pôsobil v kultúrnych pamiatkach ako škola, ako občianske združenie, že pri ochrane pamiatok sme my na Slovensku často pápežskejší ako pápež. Dávame tým, ktorí v tých kultúrnych pamiatkach sú alebo pracujú, alebo ich vlastnia, im dávame také príkre podmienky, že musíme sa o tie pamiatky starať, ale chcete, aby sme ich zachovali ako skanzen, aby nám nič neprinášali, čiže podľa mňa týmto smerom sa treba obrátiť, pozrieť sa ako to robia vo svete, ako tie kultúrne pamiatky prinášajú hodnoty a takisto zachovávajú históriu. A možnože týmto smerom by sme mali ísť, aby tie kultúrne pamiatky, ktoré na Slovensku máme, jednak aby sme ich dokázali zachovať a jednak aby ich majiteľom alebo prevádzkovateľom dokázali prinášať hodnoty. Lebo ak to tak nebude, tak budeme síce pápežskejší ako pápež, ale tie kultúrne pamiatky nám nakoniec schátrajú. Ďakujem pekne.
P. Paška, predseda NR SR: (2007-09-13):
(Hlasovanie.) 138 prítomných, 80 za, 5 proti, 53 sa zdržalo. Konštatujem, že sme postúpili návrh zákona do druhého čítania.
Glváč, Martin, podpredseda NR SR (2017-10-17):
Ďakujem. S faktickou poznámkou nikto. Končím možnosť prihlásiť sa. Ďalší v rozprave, pani poslankyňa Kuciaňová, nech sa páči.
Glváč, Martin, podpredseda NR SR (2019-05-13):
Ďakujem. Ďalší v rozprave, pán poslanec Suchánek, nech sa páči.
Grendel, Gábor, podpredseda NR SR (2022-05-05):
Prerušujem rokovanie o tomto bode programu a aj rokovanie celkovo za dnešný deň. Prajem vám ešte príjemný večer. Ráno o deviatej hodine budeme pokračovať prvým čítaním o návrhu poslancov Beluského a Petra Krupu na vydanie zákona, ktorým sa mení a dopĺňa zákon o kybernetickej bezpečnosti. (Prerušenie rokovania o 19.14 hodine.) 88
Číž, Miroslav, podpredseda NR SR (2015-01-29):
Slovo má pani poslankyňa Vaľová.
Bugár, Béla, podpredseda NR SR (2011-07-01):
Pán poslanec Faič.
Mikloško, Jozef, poslanec NR SR (2012-07-24):
Vážená pani predsedajúca, vážení páni poslanci, nejako nečakane rýchlo som sa dostal k mikrofónu, dúfam, že nebudem po pánovi Beblavom, Bublavom pán Brblavý. Samozrejme, pán Fronc, minister, by bol v podstate kompetentnejší, mal vystúpiť za náš klub, snáď ešte príde, ale mám s deťmi, s mládežou celoživotnú skúsenosť, takže dovoľte povedať pár slov. Mládeži a deťom sa u nás sústavne priťažuje. Útočí na ne konzumizmus, televízia, internet, málo času ich rodičov, málo času venovaného výchove, nadmerné preťaženie v školách, málo záujmových krúžkov, tie keď sú, tak sú často platené, ale aj nechuť mládeže k námahe, sebazapieraniu, k športu a tak ďalej. Celý život som ako dobrovoľník robil trénera ľahkej atletiky. Aj teraz si s deťmi často zašportujem. Som stále viac prekvapený, že mládež a deti sú stále drevenejšie, neochotné tvrdšie trénovať, niesť určité riziko pri ťažších cvikoch a športoch. Potom sú často chorľavé, obézne, nepripravené súťažiť a bojovať za svoje lepšie presadenie sa. Známy psychiater lekár Max Kašparů povedal, že jeho ambulancie sú preplnené mnohými nešťastnými ľuďmi, ich hlavné choroby sú strach, nespavosť, depresia, často to súvisí s nešťastným a nezvládnutým detstvom, s rodičmi, so školou aj so spoločnosťou, hodiny detstva a puberty idú veľmi rýchlo. Je veľmi dôležité, aby mládež a deti zmysluplne trávili svoj voľný čas, jeho zanedbávanie má vždy veľké negatívne dopady na spoločnosť. Potrebujeme také zákony, ktoré pomáhajú deťom a mládeži zmysluplne tráviť voľný čas, podľa Deklarácie práv detí prijatej OSN deti majú právo na rozvoj svojho talentu, vo vzdelaní, športe, umení a tak ďalej, rozvoj a nezanedbávanie talentu im neskôr umožní prežiť radostnejší, spokojnejší a tvorivejší život, prispeje to aj k ich telesnému a duševnému zdraviu. Tento návrh zákona polarizoval spoločnosť, vyvolá príliš veľa protestov. Myslím si, že jadro protestov je v tom, že zákon dáva do rúk miest a obcí osud najmä neštátnych zriaďovateľov. Mestá a obce budú môcť podľa novely rozhodovať o existencii neverejných zriaďovateľov. Myslím si, že financovanie na dieťa je prejavom subsidiarity, spravodlivosti a zodpovednosti. Zákon by mal jasne stanoviť aspoň minimálnu výšku finančných prostriedkov, ktoré musia mestá a obce poskytovať školám a školským zariadeniam. Záverom ešte jedna terminologická, by som povedal, pripomienka. Miesto slov „neverejný zriaďovateľ“ škôl a školských zariadení by som povedal radšej „neštátny zriaďovateľ“. Tých by som rozdelil na súkromných a cirkevných. Majú rovnaké ciele. Vyžadujú si lásku a obetovanie sa smerom k deťom a mládeži, suplujú svojou činnosťou štát, a teda majú nárok na podporu zo štátneho rozpočtu. Myslím si, že tá podpora by mala byť snáď úmerná poplatkom, ktoré musia rodičia zaplatiť zriaďovateľovi. Tieto zariadenia, štátne, neštátne, školy, školské zariadenia, aj centrá voľného času, však musia aj naďalej existovať. Treba ich snáď lepšie kontrolovať, ale musia ďalej slúžiť deťom, mládeži aj našim vnukom. Ďakujem vám za pozornosť.
Kollár, Boris, predseda NR SR (2022-03-16):
Hlasujeme o skrátení lehoty. Prosím, prezentujte sa a hlasujeme. (Hlasovanie.) Prítomných 132 poslancov, za 95, proti 21, zdržalo sa 15, nehlasoval 1. Uvedený návrh sme schválili.
Číž, Miroslav, podpredseda NR SR (2014-12-03):
Ďakujem. Pán poslanec Fecko má slovo teraz. Nech sa páči.
Laurenčík, Milan, podpredseda NR SR (2020-10-20):
Ďalším rečníkom prihláseným do rozpravy je pán poslanec Miroslav Žiak, nech sa páči, máte slovo.
P. Hrušovský, podpredseda NR SR: (2002-07-11):
Nech sa páči, pán poslanec Orosz. L. Orosz, poslanec: Ďakujem pekne za slovo, vážený pán podpredseda. Vážené dámy, vážení páni. Chcem vystúpiť v zmysle § 85 ods. 2 v záujme opravy legislatívnotechnických chýb, aby bol text, ktorý sme schválili, systematicky usporiadaný. Ono by sa to dalo zrejme urobiť pri čistopise, ale bude asi vhodnejšie, keď to podporím aj hlasovaním. Zo spoločnej správy sme schválili nové znenie § 19 ods. 2 a z mojich pozmeňujúcich návrhov sme vložili do § 19 odseky 2 až 4 v záujme toho, aby sa to usporiadalo systematicky. Ten návrh zo spoločnej správy navrhujem, aby bol označený ako ods. 2 a tie moje návrhy, ktoré boli označené 2 až 4, aby boli označené 3 až 5 a takto sa prečíslovalo toto ustanovenie. K obdobnému problému došlo v § 19 ods. 11, kde bod 4 spoločnej správy hovorí o doplnení § 19 o nový odsek 11, áno. Takisto ôsmy pozmeňujúci návrh, ktorý som predložil ja, tiež hovorí o odsek 11. Tu tiež treba posunúť prečíslovanie. Navrhujem, aby sme hlasovali o tom, že ten bod 4 zo spoločnej správy, aby bol označený ako odsek 11, a ten, ktorý bol v mojom pozmeňujúcom návrhu, aby bol odsek 12. Myslím si, že môžeme o tom hlasovať spoločne. Ďakujem pekne.
Kollár, Boris, predseda NR SR (2023-03-28):
Ďakujem pánovi ministrovi. Evidujem sedem faktických poznámok. S prvou vystúpi pán poslanec Fico, potom pán poslanec Suja, pán poslanec Kočiš, pán poslanec Taraba, pán poslanec Pellegrini, Krajčír, Kuffa a pani poslankyňa Hajšelová. Nech sa páči, pán poslanec Fico, máte slovo.
Švejna, Ivan, poslanec NR SR (2013-05-15):
Ďakujem, ja by som rád podporil kolegu Mikloška, pretože ja zdieľam jeho názor ohľadom rastu. Aj keď, samozrejme, trošku ináč by som to sformuloval, podľa mňa zbytočne aj v mainstreamovej ekonómii je veľký fetiš hospodárskeho rastu. A podľa mňa sú aj iné kritéria, ktoré sú veľakrát podstatnejšie, ako o koľko vzrástlo HDP. A to je povedzme kvalita zdravotníctva, kvalita školstva, či máme cesty bez výtlkov alebo ináč. Samozrejme, hospodársky rast, dávam za pravdu aj kolegovi Kamenickému, má súvislosť s nezamestnanosťou. Ale nie až takú priamu, ako sa tomu podsúva. Ja poviem aj príklad. Keď sme mali skoro 10-percentný rast kedysi kvôli automobilovému priemyslu, tak stále sme mali 8-percentnú mieru dlhodobo nezamestnaných.
Hrnčiar, Andrej, podpredseda NR SR (2019-02-05):
Vážené panie poslankyne, vážení páni poslanci, kým prejdeme k hlasovaniu, dovoľte mi, aby som na balkóne Národnej rady privítal kolegov poslancov zo Sejmu Poľskej republiky, ktorí sú členmi skupiny priateľstva Poľskej a Slovenskej republiky. Vitajte! (Dlhotrvajúci potlesk.) Ešte kým prejdeme k samotnému hlasovaniu, vás chcem požiadať o všeobecný súhlas, nakoľko sú tu zajtra viaceré zahraničné delegácie a nebudú tu prítomní viacerí poslanci, aby sa zajtra nehlasovalo ani o jedenástej, ani o sedemnástej hodine. Je všeobecný súhlas? (Nesúhlasná reakcia pléna.) Dobre, takže dávam hlasovať. Prosím, prezentujme sa a hlasujme. (Hlasovanie.) Prítomných 137, za 82, proti 54, zdržal sa 1. Konštatujem, že sme odhlasovali a schválili to, že zajtra sa hlasovať nebude. Chcem vás požiadať o všeobecný súhlas, aby sa bod voľba ústavných sudcov začal prerokovávať vo štvrtok po hodine otázok. Je všeobecný súhlas? (Nesúhlasná reakcia pléna.) Dobre, dávam hlasovať. Prosím, prezentujme sa a hlasujme. (Hlasovanie.) Prítomných 139, za 83, proti 55, zdržal sa 1. Konštatujem, že sme odhlasovali, že bod voľba ústavných sudcov sa začne prerokovávať vo štvrtok po hodine otázok. Pristúpime k hlasovaniu v prvom čítaní o návrhu poslancov Šimkovičovej a Marčeka na vydanie zákona, ktorým sa mení a dopĺňa... Dobre. Procedurálne návrhy. Nech sa páči, pán poslanec Dostál.
P. Paška, predseda NR SR: (2007-10-16):
(Hlasovanie.) 140 prítomných, 138 za, 2 sa zdržali. Konštatujem, že sme odsúhlasili pridelenie návrhu výborom a lehoty na jeho prerokovanie. Pán Tibor Mikuš, bude uvádzať ako určený spravodajca z výboru pre financie, rozpočet a menu v prvom  čítaní hlasovanie o vládnom návrhu zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 442). Nech sa páči, pán poslanec.
Janíková, Mária, poslankyňa NR SR (2015-05-12):
Vážený pán predsedajúci, vážený pán minister, ctení kolegovia. Dovoľte mi predniesť správu Výboru Národnej rady pre sociálne veci o výsledku prerokovania návrhu na odvolanie a voľbu zástupcu navrhnutého vládou Slovenskej republiky do Dozornej rady Sociálnej poisťovne, ktorú máte uvedenú pod tlačou 1500a. Podľa § 123 ods. 4 zákona č. 461/2003 Z. z. o sociálnom poistení v znení neskorších predpisov členov Dozornej rady Sociálnej poisťovne s výnimkou predsedu volí a odvoláva Národná rada Slovenskej republiky. Vláda Slovenskej republiky predložila Národnej rade návrh na odvolanie a voľbu zástupcu navrhovaného vládou Slovenskej republiky do Dozornej rady Sociálnej poisťovne, tlač 1500. Predseda Národnej rady Slovenskej republiky rozhodnutím č. 1501 zo 16. apríla 2015 pridelil návrh na odvolanie a voľbu zástupcu navrhovaného vládou Slovenskej republiky do Dozornej rady Sociálnej poisťovne na prerokovanie Výboru Národnej rady pre sociálne veci. Výbor Národnej rady pre sociálne veci prerokoval dňa 5. mája 2015 predložený návrh a uznesením č. 170 odporúča Národnej rade Slovenskej republiky podľa § 123 ods. 4 zákon č. 461/2003 Z. z. o sociálnom poistení v znení neskorších predpisov: 1. Odvolať Mareka Lendackého, zástupcu navrhovaného vládou Slovenskej republiky z Dozornej rady Sociálnej poisťovne. 2. Zvoliť Janu Kolesárovú, zástupkyňu navrhovanú vládou Slovenskej republiky do Dozornej rady Sociálnej poisťovne. Výbor Národnej rady pre sociálne veci odporúča Národnej rade Slovenskej republiky v súlade s volebným poriadkom o voľbe a odvolaní funkcionárov, aby sa odvolanie a voľba zástupcu navrhnutého vládou Slovenskej republiky do Dozornej rady Sociálnej poisťovne vykonali verejným hlasovaním pomocou technického zariadenia. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady. Výbor Národnej rady pre sociálne veci má predložiť Národnej rade návrh na odvolanie a voľbu zástupcu navrhovaného vládou Slovenskej republiky do Dozornej rady Sociálnej poisťovne a predložiť návrh na uznesenie Národnej rady Slovenskej republiky, ktorá je súčasťou tejto správy, tlač 1500. Ďakujem, skončila som. Poprosím, otvorte rozpravu.
Jurinová, Erika, podpredsedníčka NR SR (2014-07-09):
Pán poslanec Kolesík.
Danko, Andrej, podpredseda NR SR (2023-12-19):
S reakciou na vystúpenie poslanec Pročko – faktická.
Petrák, Ľubomír, poslanec NR SR (2016-09-22):
Ďakujem pekne za slovo. Vážený pán kolega Blanár, myslím, že absolútne fundované, profesionálne vystúpenie. Ale nechcem o tomto. Chcem sa dotknúť niektorých vecí, ktoré ste úplne jasne pomenovali. Prvá je otázka, kde sú hranice medzi demokraciou a účelovou manipuláciou s demokraciou, ak spochybňujeme legitímne zvolené orgány, ktoré majú zákonom uložené povinnosti v zriaďovateľskej pôsobnosti školských zariadení. Kde je tá hranica? Je legitímne zvolený orgán tým, ktorý má právo do toho zasahovať, alebo je to orgán, ktorý má byť len štatistickým orgánom vôle rodičov a poprípade pedagogických a nepedagogických pracovníkov danej školy? Treba si na túto otázku ako odpovedať úplne jednoznačne. Nechcem dávať návody opozícii, ale musím povedať, že predkladatelia návrhu zákonov sa mýlia v niekoľkých veciach. Ak spomínajú problém Vrbové, tak my sme sa snažili, aby bola krehká rovnováha medzi všetkými orgánmi, ktoré môžu zasahovať do voľby riaditeľa. Ak je problém, že je to svojvôľa starostky, ako bolo uvedené vo vystúpeniach, tak potom treba jednoznačne povedať to, čo ste povedali vy, pán poslanec Blanár, každé rozhodnutie aj starostu, aj zastupiteľstva musí byť zdôvodnené. Riadne zdôvodnené a na základe zdôvodnenia musí vyplývať rozhodnutie, ktoré bolo vynesené. Ak tento proces nebol uskutočnený, existuje tu opravný prostriedok, ktorým je protest prokurátorovi, ktorý má právo preskúmavať všetky rozhodnutia orgánov verejnej moci. Aj otázky orgánov vymenovania alebo nevymenovania za riaditeľa. A toto je nástroj... (Prerušenie vystúpenia časomerom.)
Glváč, Martin, podpredseda NR SR (2018-11-29):
Pani poslankyňa Zimenová, rokovací poriadok, na ktorý ste apelovala, poprosím, aby ste dodržiavala. Ďakujem.
M. Hort, podpredseda NR SR: (2010-03-05):
Nech sa páči.
Danko Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 139 poslancov, za 77, proti 18, zdržalo sa 44. Konštatujem, že sme predmetný návrh schválili. Teraz budeme hlasovať o jednotlivých pozmeňujúcich návrhoch podaných v rozprave. Ako prvý podala pozmeňujúci návrh pani poslankyňa Soňa Gaborčáková, dajte, prosím hlasovať o tomto pozmeňujúcom návrhu. Prosím, prezentujme sa a hlasujme. (Hlasovanie.) Prítomných 142 poslancov, za 65, proti 2, zdržalo sa 75. Konštatujem, že sme návrh neschválili. O pozmeňujúcom návrhu pani poslankyne Anny Zemanovej nemôžem dať hlasovať, nakoľko sme odsúhlasili bod č. 1 z časti III spoločnej správy. (Reakcia z pléna.)
P. Paška, poslanec: (2003-12-02):
Pri prvom čítaní som za poslanecký klub Smeru k návrhu zákona č. 272 v znení, tak ako bolo v pôvodnej tlači predložené, vyslovil podporu. Ako keby som chcel, ale nechtiac, prejudikovať stav veci, ktorý nastal, som spomenul, že po roku skúsenosti práce a kvality legislatívnej činnosti ministerstva zdravotníctva pevne verím, že sa tento nástroj, tak ako to býva zvykom v druhom čítaní, nestane opäť trhacím kalendárom a že sa nebude rozširovať alebo že nebude dochádzať k nepriamym novelám. Žiaľ, stalo sa. Chcem však objektívne povedať, že rozšírenie alebo nepriama novela či už 277 v hlave II, alebo nepriama novela 273 o zdravotnom poistení v hlave III je nevyhnutná a že som si vedomý aj s kolegami so Smeru, že by bolo dobré, ak by sme ju prijali. Chcem však využiť tento priestor na to, aby som upozornil aj pána ministra, aj všetkých, ktorí majú na starosti legislatívny proces v jednotlivých rezortoch, aby sme sa pokúsili v budúcnosti vyvarovať takýchto chýb. Je fakt pravda, že človek je len tvor omylný a že môže dochádzať k opomenutiam a omylom, ale tých opomenutí v legislatívnej činnosti, ktoré potom vedú k mixovaniu a k vzájomnému nepriamemu kríženiu sa a novelizáciám zákonov, je veľa. Takže chcem vyjadriť za seba aj za svojich kolegov z poslaneckého klubu vieru, že takýto spôsob tvorby legislatívnych noriem už je naozaj na stole pred nami naposledy. A chcem povedať, že ja osobne určite vzhľadom na to, že si neviem predstaviť, ako by fungoval aj rozpočet zdravotných poisťovní, ak by sa potom, čo sa zrušil Národný úrad práce, nevyriešilo legislatívne, akým spôsobom sa budú odvádzať nemalé finančné prostriedky do fondu zdravotného poistenia po vzniku nového zákona, že to podporíme. Ďakujem vám pekne.
A. Belousovová, podpredsedníčka NR SR: (2007-06-21):
Prvá otázka je od poslanca pána Rafaela Rafaja a znie takto: „Pán premiér, ktoré suverenistické postoje sledujúce legitímne národno-štátne záujmy v EÚ obsahuje stanovisko vlády SR k návrhu pozície vlády na rokovanie Európskej rady o inštitucionálnej reforme k ďalšiemu osudu zmluvy o Ústave pre Európu?“ Nech sa páči.
Zmajkovičová, Renáta, podpredsedníčka NR SR (2012-05-10):
Pani poslankyňa Obrimčáková, nech sa páči.
Lajčák, Miroslav, podpredseda vlády a minister zahraničných vecí a európskych záležitostí SR (2013-05-30):
Áno, k dnešnému dňu.
Bugár, Béla, podpredseda NR SR (2010-09-08):
Pán poslanec Fronc.
Hort, Milan, podpredseda NR SR (2011-09-06):
Ďakujem. S faktickými poznámkami, pretože to bolo vystúpenie v rozprave, predpokladám, pán poslanec Číž, že chcete s faktickou vystúpiť, nie s procedúrou. Takže prepnite pánovi Čížovi tiež potom dve minúty. Pani Jana Laššáková a pán poslanec Mojmír Mamojka. Celkom traja. Uzatváram možnosť prihlásiť sa s faktickou poznámkou. Nech sa páči.